# Quercus myrsinifolia

El Quercus myrsinifolia, el roure de fulla de Lladoner, també dit roure de fulla de bambú és una espècie de roure originari de l'Àsia de fulla perenne que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus myrsinifolia és un arbre que pot arribar a fer 20 m d'alçada. Les branques són glabres, lenticel·lades i les seves lenticel·les són de color grisenc marró, oblongues i convexes. El pecíol fa entre 1 a 2,5 cm, glabre; el limbe foliar és ovat a el·líptic-lanceolat, de 6-11 × 1,8-4 cm, al revers de la fulla és blanquinosa farinosa, però de color gris fosc quan està seca, per sobre verda i glabre, de base cuneada a arrodonida, marge apical 1/2 serrulat, l'àpex és acuminat a poc caudat; els nervis secundaris de 9-14 a cada costat del nervi central, generalment gairebé arriben al marge però no sense fusionar-se; nervis terciaris per sota poc evidents. Les inflorescències femenines fan entre 1,5 a 3 cm. La tassa de la gla fa 5-8 mm × 1-1,8 cm, que tanca 1/3-1/2 de la gla, a l'exterior és pubescent blanquinós, a l'interior és glabre i la paret fa menys d'1 mm de gruix; les bràctees estan formades entre 6 a 9 anells, marge sencer. Les glans són ovoides a el·lipsoides, 1,4-2,5 × 1-1,5 cm, glabres, l'àpex és arrodonit amb una cicatriu d'uns 6 mm de diàmetre, plana; l'estilopodi és visible, de 5 o 6 anells. Floreix al juny i fructifica a l'octubre.

## Distribució i hàbitat

Quercus myrsinifolia creix a les províncies xineses d'Anhui, Fujian, Guangdong, Guangxi, Guizhou, Henan, Hunan, Jiangsu, Jiangxi, Shaanxi, Sichuan, Yunnan i Zhejiang, a Corea, al Japó, Laos, al nord de Tailàndia, Taiwan i el Vietnam, als boscos muntanyencs mesofítics mixtos a les valls, entre els 200 i 2500 m.

## Taxonomia

Quercus myrsinifolia va ser descrita per Carl Ludwig von Blume i publicat a Museum Botanicum 1(20): 305–306, a l'any 1850.

### Etimologia

Quercus: nom genèric del llatí que designava igualment al roure i a l'alzina.
myrsinifolia: epítet llatí que significa "amb les fulles de Myrsine".

### Sinonímia

* Cyclobalanopsis bambusifolia (Hance) Y.C. Hsu & H.Wei Jen
* Cyclobalanopsis myrsinifolia (Blume) Oerst.
* Cyclobalanopsis myrsinifolia var. sacifolia (Makino) Kudô & Masam.
* Cyclobalanopsis neglecta Schottky
* Quercus bambusifolia Hance
* Quercus glauca f. subintegrifolia Ling
* Quercus myrsinifolia var. sacifolia Makino
* Quercus neglecta (Schottky) Koidz.

## Referències

* 1 2 Cheng Yi, Wu; De-yuan, Hong. «Cyclobalanopsis myrsinifolia» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 398. Pequín & St. Louis: Science Press i Missouri Botanical Garden. [Consulta: 7 juny 2020].
* ↑ «Quercus austroglauca». Tropicos.org. Missouri Botanical Garden. [Consulta: 28 octubre 2019].
* ↑ Quercus myrsinifolia a PlantList
* ↑ «Quercus myrsinifolia». World Checklist of Selected Plant Families. [Consulta: 7 juny 2020].

## Enllaços externs

* A l'ITIS Página del«Quercus myrsinaefolia». Catalogue of Life. (anglès)
* El roble de hojas de Bambú "sirakasi" シラカシ：植物雑学辞典 Arxivat 2005-11-28 a Wayback Machine.
* Sirakasi フラボン：シラカシの堅果